**A Mohácsi Önkormányzat**

**15/2019.(XII.2.)**

**r e n d e l e t e**

**egyes önkormányzati rendeletek felülvizsgálatáról és módosításáról**

Mohács Város Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d.) pontjában, valamint Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében megállapított feladatkörében eljárva, a következőket rendeli el:

1. **Az önkormányzat szervezeti és működési szabályzatáról szóló 9/2013.(V.31.) számú önkormányzati rendelet (továbbiakban: SZMSZ) módosítása (a mellékletben a módosítást „*dőlt félkövér*” betű jelzi**

**1.§** Az SZMSZ 27.§-ának (1) bekezdése hatályát veszti, helyébe a következő rendelkezés kerül:

„(1) A képviselő-testület bizottságai:

1. Pénzügyi és Gazdasági Bizottság (PGB),
2. Köznevelési-, Ifjúsági és Sport Bizottság (KISB),
3. Szociális és Egészségügyi Bizottság (SzEB),
4. Kulturális és Idegenforgalmi Bizottság (KIB).”

**2.§** (1) Az SZMSZ 4. mellékletének I. 7. pontja hatályát veszti, helyébe a következő rendelkezés kerül:

„A KIS munkájának segítésére, egyes hatáskörébe tartozó döntések előkészítésére, egyes kérdések véleményezésére Sport munkacsoportot hozhat létre. A munkacsoport feladatait a KIB határozza meg.”

(2) Az SZMSZ 4. mellékletének III.16. pontja hatályát veszti, helyébe a következő rendelkezés kerül:

„16. A Szociális és Egészségügyi Bizottság ülésén tanácskozási joggal vesznek részt a bentlakásos szociális intézmények vezetői, az Egészségügyi Alapellátó Szolgálat vezetője, a Mohácsi Kórház főigazgató főorvosa, gazdasági igazgatója; valamin a Mohács Kistérségi Családsegítő és gyermekjóléti Szolgálat vezetője. A Kulturális és Idegenforgalmi Bizottság ülésén tanácskozási joggal részt vesz az MVR NKft. turisztikai menedzsere.”

**3.§** Az SZMSZ 4. mellékletének VI. PGB fejezetének **b.) A bizottság képviselő-testület által átruházott hatáskörben végzett feladatai** alpontja kiegészül az alábbi szövegrésszel:

„ nettó 10 millió Forint értékig dönt:

* a vagyonrendelet 13.§ (2) bekezdésében meghatározott tulajdonosi jogok gyakorlásáról a korlátozottan forgalomképes önkormányzati tulajdonú ingatlanok vonatkozásában
* a vagyonrendelet 13.§ (3) bekezdésében meghatározott egyéb tulajdonosi jogok gyakorlásáról a korlátozottan forgalomképes önkormányzati tulajdonú ingatlanok vonatkozásában
* a vagyonrendelet 14.§ (3) bekezdésének ab) pontjában meghatározottak szerint az önkormányzat üzleti vagyonának részét képező forgalomképes ingatlanok értékesítéséről
* a vagyonrendelet 14.§ (3) bekezdésének b) pontjában meghatározottak szerint az önkormányzat üzleti vagyonát képező pénzeszközök-tranzakciókról
* a vagyonrendelet 25.§ (5) bekezdésében meghatározottak szerint követelés elengedéséről előzetes hozzájárulást ad
* a vagyonrendelet 11.§ (4) bekezdésében szabályozott társadalmi szervezetek támogatásának tárgyában
* a vagyonrendelet 11.§ (5) bekezdésében szabályozott feleslegessé vált eszközök értékesítésének vagy selejtezésének tárgyában
* a vagyonrendelet 15.§ (2) bekezdésében meghatározottak szerint pályázatot ír ki
* a vagyonrendelet 22.§ (1) bekezdésében meghatározottak szerint a pályázatokon benyújtott ajánlatokat értékeli és elbírálja”

**4.§** Az SZMSZ VI. KOSB elnevezésű fejezete hatályát veszti, helyébe a következő rendelkezés kerül:

**„KISB**

1. **A bizottság nem átruházott hatáskörben végzett főbb feladatai:**

1. Megtárgyalja a tevékenységi köréhez tartozó önkormányzati rendeletek tervezetét, állást foglal azok szakmai szempontból való tárgyalhatóságáról.

2. Részt vesz a város nevelési-oktatási, közművelődési koncepcióinak kidolgozásában.

3. Figyelemmel kíséri az önkormányzat által fenntartott nevelési-oktatási intézmények működése személyi és tárgyi feltételrendszerének valamint a működtetett köznevelési intézmények működése alakulását.

4. Véleményezi nevelési intézmény létesítését, megszüntetését, átszervezését, tevékenységi körének módosítását, alapító okiratait, azok módosítására vonatkozó javaslatokat, ezen intézmények SzMSz-eit, ha azok képviselő-testületi jóváhagyást igényelnek.

5. Állást foglal a képviselő-testület hatáskörébe tartozó köznevelési intézményvezetői megbízások elnyerésére meghirdetett pályázatokról.

6. Véleményt nyilvánít köznevelési, ifjúsági és sport célú pályázatok benyújtásáról.

7. Véleményt nyilvánít, javaslatot tesz a testnevelés, a diáksport, a szabadidősport, a versenysport, a természetjárás feltételeinek megteremtésére, javítására, a lakosság testedzési igényeinek kielégítése érdekében. Javaslatot tesz sportlétesítmények építésének, fenntartásának, fejlesztésének önkormányzati támogatására.

8. Véleményt nyilvánít a sportlétesítmény hasznosításáról, javaslatot tesz a hasznosítás módjára.

9. Közreműködik az önkormányzat hazai és nemzetközi sport kapcsolatainak szervezésében, javaslatot tesz a kapcsolatok fejlesztésére.

10. Állást foglal a költségvetésnek a köznevelési, ifjúsági és sport ágazatot érintő fejezetéről.

11. Véleményezi és rangsorolja a Bursa Hungarica önkormányzati ösztöndíj felhívására beérkező pályázatokat;

12. Tájékozódik a város fiataljainak életvitelében, életlehetőségeiben, felkarolja a tőlük jövő kezdeményezéseket;

13. Állást foglal, véleményez, ellenőriz esetenként minden olyan ügyet, amellyel a képviselő-testület megbízza.

1. **A bizottság képviselő-testület által átruházott hatáskörben végzett feladatai:**

1. Meghatározza a helyi testnevelési és sportfeladatokat, fejlesztési célokat.

2. ellátja a köznevelési, ifjúsági és sportügyekkel kapcsolatos helyi irányítási, ellenőrzési feladatokat,

3. dönt a sportegyesületek költségvetési támogatásának felosztásáról

**KIB**

1. **a bizottság nem átruházott hatáskörben végzett főbb feladatai**

véleményezi:

* a képviselő-testület hatáskörébe tartozó kulturális, turisztikai, és idegenforgalmi kérdésekkel foglalkozó testületi anyagokat, értve ez alatt a  bizottság tevékenységét érintő rendeletekkel kapcsolatos előterjesztéseket is,
* kulturális, turisztikai, és idegenforgalmi intézmények intézményi (alapító okiratát, valamint szervezeti és működési szabályzatát), illetve szakmai dokumentumait (munkatervét, szakmai beszámolóját)
* a különböző szervezetekkel megkötendő kulturális, turisztikai vagy idegenforgalmi együttműködési megállapodásokat,
* a város kulturális, turisztikai, idegenforgalmi koncepcióit, fejlesztési programjait,
* az Önkormányzat költségvetésének kultúrával, turisztikával, idegenforgalmi ügyekkel összefüggő részét,
* a kulturális, idegenforgalmi és turisztikai intézmények vezetői kinevezésével kapcsolatos testületi anyagokat, pályázatokat,
* a képviselő-testület által alapított, kulturális, turisztikai, és idegenforgalmi díjak, elismerések odaítélésére vonatkozó javaslatokat,
* az Önkormányzat által támogatásra javasolt kulturális, turisztikai, és idegenforgalmi kiadványok körét,
* az önkormányzati fenntartású, illetve működtetésű kulturális, turisztikai, és idegenforgalmi létesítmények helyiségeinek értékesítésére és egyéb hasznosítására vonatkozó javaslatokat

**egyéb feladatai:**

* Előkészíti a város kulturális- és idegenforgalmi koncepcióját
* Elősegíti az idegenforgalmi vállalkozásokkal kapcsolatos önkormányzati feladatok ellátását.
* Az idegenforgalomban működő szervekkel együttműködve elkészíti a városi idegenforgalmi fejlesztési javaslatot, szervezi, koordinálja és segíti megvalósítását.
* Rendszeresen értékeli és elemzi a városi idegenforgalom helyzetét, javaslatot tesz az illetékes szerveknek.
* Javaslatot tesz a közterületek nevének módosítására.
* Kapcsolatot tart és együttműködik a városi és városon kívüli idegenforgalmi szervekkel, elősegíti tevékenységüket.
* Szervezi és koordinálja a város idegenforgalmi propagandáját, a bel- és külföldi piacokon, fórumokon, rendezvényeken való megjelenést.
* Idegenforgalmi megközelítéssel véleményezi a képviselőtestületi előterjesztéseket, elemzi és jelzi a döntések hatását.
* Közreműködik a város nemzetközi és testvérvárosi kapcsolatainak szervezésében, fejlesztésében.
* Javaslatot tesz az idegenforgalmi adóbevétel felhasználására
* minden év február 15.-ig dönt a tárgyévben esedékes, önkormányzati szervezésű városi ünnepségek, és állami ünnepek városi programjáról, megrendezéséről, a szervező intézmények /közreműködők kijelöléséről;
* végzi a képviselő-testület által esetenként meghatározott feladatokat

**a bizottság képviselő-testület által átruházott hatáskörben végzett feladatai:**

* ellátja a közművelődési, közgyűjteményi és művészeti tevékenységekkel kapcsolatos helyi irányítási, ellenőrzési feladatokat
* ellenőrzi az önkormányzati intézmények idegenforgalmat érintő tevékenységét, az idegenforgalmat befolyásoló fejlesztések előrehaladását, megvalósításának ütemét, hatásait.
* A bizottság eljár a város idegenforgalmát érintő, annak fejlődését és fejlesztését, ezen keresztül a város arculatát, annak hazai és külföldi megítélését befolyásoló kérdésekben meghatározza a helyi turisztikai, idegenforgalmi, kulturális feladatokat, illetőleg fejlesztési célokat”

**5.§** Az SZMSZ 5. számú melléklete helyébe az alábbi melléklet lép:

**„5. melléklet**

|  |  |  |
| --- | --- | --- |
|  | **a polgármesterre átruházott képviselő-testületi hatáskör megnevezése** | **a hatáskör átruházását tartalmazó önkormányzati rendelet megnevezése** |
|  | Dönt a piacról, illetve vásárról kitiltás esetén | 16/1996.(IV.29.)ör. 16.§ (3) bekezdés |
|  | Jóváhagyja a vízkorlátozási tervjavaslatot és a terv alapján elrendeli a vízkorlátozást | 19/1996.(VI.24.)ör. 3-4.§  |
|  | Dönt az önkormányzati segély odaítéléséről | 14/2000.(IV.28.)ör. 11.§ (3) bekezdés |
|  | Saját hatáskörében évente 5 díjat adományozhat (Mohács Város Tisztelet Jeléül Kitüntető Díj) | 3/2002.(II.4.)ör. 5.§ (3) bekezdés |
|  | Dönt a város nevének, címerének és zászlónak használatával kapcsolatos ügyekben | 15/2002.(VII.1.)ör. 4.§ (1)-(2) bekezdés |
|  | ***elővásárlási jog gyakorlása a Képviselő-testület utólagos tájékoztatása mellett*** | ***12/2006.(VI.6.)ör. 2.§ (4) bekezdés, illetve 4.§ (2) bekezdés*** |
|  | Engedélyezheti méltányosságból a más településen bejelentett lakcímmel rendelkező elhunyt eltemettetését | 22/2009.(XI.2.)ör. 6.§ (3) bekezdés |
|  | Ellenőrzi a vagyonkezelési szerződés alapján végzett beruházásokat | 25/2012.(X.29.)ör. 10.§ (17) bekezdés |
|  | Ellenőrzi a vagyonkezelőt megillető jogok gyakorlását | 25/2012.(X. 29.)ör. 10.§ (22) bekezdés |
|  | *adásvételi szerződések megkötése:** *Iparterületre*
* *Déli Lakópark területén külön e célra kialakított, „089” előtagú hrsz-ú ingatlanokra;*
* *a Mohács szigeti településérszen a 0336/9-42 hrsz-ú ingatlanokra vonatkozóan*
 | ***25/2012.(X. 29.)ör. 14.§ (3) bekezdés aa). pont*** |
|  | Gyakorolja a tagsági jogokat az önkormányzati tulajdonú gazdasági társaságokban  | 25/2012.(X.29.)ör. 14.§ (8) bekezdés |
|  | Dönt az államháztartáson kívüli forrás önkormányzat részére történő átvételéről  | 12/2014.(X.6.)ör. 9.§ (1) bekezdés |
|  | Dönt - a rendszeres és rendkívüli települési támogatás-az utazási támogatás (autóbusz, komp)-köztemetés-szociális célú tűzifa-juttatáselbírálásáról | 22 /2017.(IX.29)ör. 24.§ (1) bekezdés |
|  | Kijelöli a piaci bérű társasház (Budai Nagy Antal u.14.) bérlőjét (PGB javaslatára) | 3/2019.(II.28.)ör. 7.§ (2) bekezdés |

Az átruházott hatáskörben hozott döntésekről a polgármester írásban beszámol a képviselő-testületnek.

1. Az önkormányzat vagyonáról és vagyongazdálkodásáról szóló 25/2012.(X.29.) számú önkormányzati rendelet (továbbiakban: vagyonrendelet) módosítása

**6.§** A vagyonrendelet 13.§ (2) bekezdése hatályát veszti, helyébe a következő rendelkezés kerül:

„(2) A korlátozottan forgalomképes önkormányzati tulajdonban álló nemzeti vagyon körébe tartozó ingatlanok gazdasági társaságba, önkormányzati társulásba történő beviteléről, feladatátadással térítésmentes használatba adásáról, vagyonkezelésbe adásáról, azon haszonélvezeti jog alapításáról, értékesítéstől függetlenül bármilyen megterheléséről, elővásárlási jog gyakorlásáról nettó 10 millió Ft. értékhatárig a Pénzügyi és Gazdasági Bizottság, míg ezen értékhatár felett a képviselő-testület dönt.”

**7.§** A vagyonrendelet 13.§ (3) bekezdése hatályát veszti, helyébe a következő rendelkezés kerül:

 „(3) A (2) bekezdésben szereplő ingatlanok tekintetében, az ott fel nem sorolt egyéb tulajdonosi és társtulajdonosi nyilatkozatokról, elővásárlási jog gyakorlásáról nettó 10 millió Ft. értékhatárig a Pénzügyi és Gazdasági Bizottság, míg ezen értékhatár felett a képviselő-testület dönt. Az építési engedélyhez való hozzájárulásról, társasház-alapításról, telekalakításról, (megosztásról, összevonásról), telekhatár-rendezésről, telki szolgalom, vezetékjog alapításáról a Pénzügyi és Gazdasági Bizottság dönt.”

**8.§** A vagyonrendelet 14.§ (3) bekezdése hatályát veszti, helyébe a következő rendelkezés kerül:

„(3) a.) Az Önkormányzat üzleti vagyonának részét képezik a fogalomképes ingatlanok.

aa) A polgármester jogosult

- a vállalkozások, a munkahelyteremtés helyi támogatásáról szóló 6/2001.(II.26.)ör-ben foglaltak figyelembe vételével, az Iparterületen lévő összes forgalomképes ingatlan adásvétele tárgyában a tárgyalásokat lefolytatni és a képviselő-testület előzetes jóváhagyása és felhatalmazása alapján az adásvételi szerződéseket megkötni.

- a Déli-lakópark területén található, külön e célra kialakított, „089” előtagú helyrajzi számú ingatlanok értékesítéséhez kapcsolódó adásvételi szerződéseket megkötni a Képviselő-testület által előzetesen meghatározott feltételekkel;

- A Mohács szigeti településrészen, 0336/9-42 helyrajzi számú ingatlanok értékesítését tartalmazó adásvételi szerződéseket megkötni a Településrészi Önkormányzat által előzetesen meghatározott feltételeknek megfelelően.

ab) A Pénzügyi és Gazdasági Bizottság jogosult dönteni, az aa) pontban foglalt esetek kivételével, a forgalomképes ingatlanok értékesítésével kapcsolatban nettó 10 millió forintos értékhatárig. Ezen értékhatár felett a döntés a képviselő-testület hatáskörébe tartozik.

b.) Az önkormányzat üzleti vagyonának részét képezik a pénzeszközök.

A Pénzügyi és Gazdasági Bizottság dönt az átmenetileg vagy tartósan szabad, az üzleti vagyon körébe tartozó pénzeszközök betétként vagy értékpapírban történő elhelyezéséről, az értékpapírok vételéről és eladásáról 10 millió Ft egyedi ügyleti értékig, 10 millió forint egyedi ügyleti érték felett a képviselő-testület dönt.

c.) Az önkormányzati üzleti vagyon körébe tartozó minden olyan a.) és b.) pontokba nem tartozó vagyonelem szerzéséről, elidegenítéséről, megterheléséről és gazdasági társaságba történő beviteléről, illetve bármely más tulajdonjog változásával járó hasznosításról a képviselő-testület dönt.”

9.§ A vagyonrendelet 14.§ (5) és (17) bekezdése hatályát veszti.

**10.§** A vagyonrendelet 15.§ (1) és (2) bekezdése hatályát veszti, helyébe a következő rendelkezés kerül:

„(1) Az önkormányzati üzleti vagyonba tartozó ingatlan hasznosítására nettó 10 millió Ft várható hasznosítási ellenérték felett pályázatot kell kiírni.”

(2) A pályázat kiírása a Pénzügyi és Gazdasági Bizottság hatáskörébe tartozik.”

**11.§** A vagyonrendelet 22.§ (1) bekezdése hatályát veszti, helyébe a következő rendelkezés kerül:

„(1) A pályázaton benyújtott ajánlatokat a kiíró értékeli és bírálja el nettó 10 millió Ft. értékhatárig, míg ezen érték felett a pályázat értékelése és elbírálása a képviselő-testület hatáskörébe tartozik.”

**12.§** A vagyonrendelet 23.§ (3) bekezdése hatályát veszti, helyébe a következő rendelkezés kerül:

„(3) A nyertes pályázót az eredmény kihirdetését követő 10 napig szerződéskötési kötelezettség terheli. Ha a szerződés a nyertes pályázó hibájából, illetve az érdekkörében felmerülő okból nem jön létre, a második legjobb ajánlatot tevő pályázóval köthető meg a szerződés, amennyiben az elbírálásra jogosult a döntés meghozatalakor erről rendelkezett.”

**13.§** A vagyonrendelet 25.§ (5) bekezdése hatályát veszti, helyébe a következő rendelkezés kerül:

„(5) A követelés elengedésére nettó 10 millió Ft-ig a Pénzügyi és Gazdasági Bizottság jogosult.”

**14.§** A vagyonrendelet 25.§ (6) bekezdése hatályát veszti, helyébe a következő rendelkezés kerül:

„(6) A képviselő-testület mondhat le a követelésről (engedheti el a tartozást) nettó 10 millió Ft-ot meghaladó összeg esetén.”

1. A**z elővásárlási jog megállapításáról szóló 12/2006.(VI.6.) számú önkormányzati rendelet módosítása (továbbiakban: R.)**

**15.§** Az R. 2.§ -ának (4) bekezdése hatályát veszti, helyébe a következő rendelkezés kerül:

„(4) A városrendezési cél valószínűsíthető, ha a felépítmény készültségi foka megfelel az alábbi műszaki tartalomnak: alapozás, pinceszinten teherhordó falak, pillérek és födém betonozási munkái. Ez esetben az elővásárlási jog törléséről – az építtető kérelmére – a Polgármester dönt, értékhatártól függetlenül.”

**16.§** Az R. 4.§-ának (2) bekezdése hatályát veszti, helyébe a következő rendelkezés kerül:

„Az elővásárlási jog gyakorlására vonatkozóan az adott vagyontárgy, illetve vagyonrész értékétől függetlenül a Polgármester dönt, a képviselő-testület utólagos tájékoztatása mellett.”

17.§(1) E rendelettel történő rendeleti szabályozás hatályon kívül helyezése nem érinti az annak alapján, e rendelet hatálybalépése előtt keletkezett, megszüntetett, vagy módosított jogviszonyokat, jogokat vagy kötelezettségeket.

(2) Az e rendelet hatálybalépése előtt megkezdett, az e rendelet hatálybalépésekor folyamatban lévő eljárásokat az e rendelettel hatályon kívül helyezett eljárási szabályok szerint kell befejezni.

18.§ (1) Jelen rendelet kihirdetését követő napon lép hatályba.

(2) Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a hatályba lépését követő napon hatályát veszti.

Mohács, 2019. november 29.

 Csorbai Ferenc Dr. Kovács Mirella

 polgármester jegyző

A rendelet Mohács város közigazgatási területén kihirdetésre került.

Mohács, 2019. december 2.

 Dr. Kovács Mirella

 jegyző